Document ID: /roh_data/filtered/fineweb-2-filterrobots_roh.jsonl.gz/30209

Quest onn han bun 2'000 scolaras e scolars terminà la scola e bun 1'500 dad els han tschernì in emprendissadi. Auters fan in gimnasi, in'autra scolaziun ubain in 10avel onn da scola.
Il pli tschertgà resta vinavant l'emprendissadi mercantil tar giuvnas e giuvens - saja quai en Svizra u er en il Grischun. I dat dentant era branschas sco il sectur da bajegiar, l'industria u la gastronomia che han difficultads da chattar emprendists. Quest onn èn circa 500 plazzas d'emprendissadi betg occupadas.
Surtut l'interess per il sectur sanadad fa plaschair
Dapi insaquants onns observa il chantun in nov trend: L'interess per emprendissadis en il sectur da sanadad e socialesser crescha. Il motiv saja surtut novs emprendissadis u era las novas pussaivladads per sa scolar vinavant silsuenter.
RR novitads 12:00